China Film Group Corporation
China Film Group Corporation (saīsināti: CFGC; ķīniešu: 中国电影集团公司) ir lielākais un ietekmīgākais valsts uzņēmums, kas nodarbojas ar filmu izplatīšanu Ķīnas teritorijā. Atsaucoties uz Forbes pētījumu, tam pieder valsts monopols un visas importētās filmas tiek izplatītas sadarbībā ar šo uzņēmumu. Tāpat uzņēmumam pieder kinoteātri, un tas nodarbojas ar filmu finansēšanu, producēšanu un izplatīšanu. 2014. gadā kompānija bija lielākais valsts filmu izplatītājs ar 32,8% no kopējā valsts tirgus.